Calocybe chrysenteron

Calocybe chrysenteron Tricholomataceae familiako onddoa da. Espezie honen txapela ganbil eta hemisferiko tartekoa da. Ez du interes gastronomikorik.

Sinonimoak: Agaricus chrysenteron, Gyrophila chrysentera, Lyophyllum chrysenteron, Rugosomyces chrysenteron, Tricholoma chrysenteron.

Deskribapena 
Kapela: 2 eta 4 cm bitarteko diametrokoa. Lau-hondoratua, titiduna, kolore hori eder batekoa edo hori-okre antzekoa; hasieran ertza pixka bat beherantz biribildua.

Orriak: Nahiko estu, zabalak, hasieran emarginatuak, ondoren koska batez dekurrenteak, hori-urre kolorekoak, ertz krenulatua eta kapelaren kolorekoak.

Orri dekurrenteak: Hanka ukitzeaz gain, beherantz jarraitzen duten orriak.

Hanka: 5 eta 8 cm bitarteko garaierakoa. Zilindrikoa, oinarrirantz apur bat loditua, betea gero barnehutsa, horia, oinarrian feltro zuriarekin.

Haragia: Hori-berdexka kolorekoa, irinaren usainarekin edo pixka bat frutarenarekin; zaporea hasieran gozoa gero mikatza.

Etimologia: Calocybe terminoa grekotik dator eta kapela edo buru eder batekin esan nahi du. Chrysenteron epitetoa, urrea, esan nahi duen, grekozko "krysos" hitzetik eta barrua, esan nahi duen, grekozko "enteron" hitzetik dator. Bere haragi horiagatik.

Jangarritasuna 
Ezezaguna.

Nahasketa arriskua 
Alde guztietan kolore horia duelako ezagutzen da.

Sasoia eta lekua 
Udazkenean. Humusean aberatsak diren hostozabal eta koniferoen basoetan, pinu-lumen eroritako tapizetan edo usteltzen ari diren hostoen artean; taldekoia. Oso urria.

Banaketa eremua 
Kabada, Ameriketako Estatu Batuak, Europa, Kaukasia, Errusia, Kazakhstan.

Erreferentzia

Kanpo estekak 

Calocybe